# Adrián González Revilla

Adrián González Revilla (Cillamayor, 23 de novembre de 1957 - Aretxabaleta, 26 de juliol de 1986) va ser un agent de la Guàrdia Civil assassinat per l'organització basca ETA.

## Biografia

Natural de la localitat palentina de Cillamayor, va néixer el 23 de novembre de 1957. Va accedir a la Guàrdia Civil i va treballar durant quatre anys en el Grup d'Acció Ràpida, que llavors estava dedicat sobretot a la lluita contra el grup armat ETA, entès generalment com a terrorista.
El 26 de juliol de 1986, diversos etarres van llançar magranes contra la casa caserna de la localitat basca d'Aretxabaleta. González Revilla inspeccionava acompanyat del tinent Ignacio Mateu Istúriz els voltants de la caserna passat l'atac quan els va explotar una bomba trampa oculta entre la malesa. González Revilla va morir a l'acte. En canvi, van aconseguir traslladar Mateu Istúriz al municipi veí d'Arrasate; però va morir en el trajecte d'allà fins a Vitòria, on anava a ser atès mèdicament en la clínica Ortiz de Zárate. González Revilla tenia 29 anys. Després de celebrar un funeral en la caserna que el GAR tenia a Logronyo, hom va soterrar-lo al cementiri de Cillamayor, la vila natal.
El sospitós d'haver participat en l'atemptat, Luis Enrique Gárate Galarza, conegut també pel sobrenom de Zorro, va ser detingut a França molt més tard, el febrer de 2004.

## Vegeu també

* Assassinats comesos per ETA des de la mort de Francisco Franco

## Notes

* ↑ La majoria de fonts coincideixen en el fet que la defunció de Mateu Istúriz es va produir durant el trajecte, però El País, en la crònica que va publicar l'endemà de l'esdeveniment, assegurava que «tres hores després d'haver ocorregut els fets [...] moria a la taula d'operacions» ja a la clínica de Vitòria.

## Referències

* 1 2 Real Academia de la Historia «Adrián González Revilla». Diccionario biográfico español [Consulta: 10 setembre 2022].
* 1 2 3 4 5 6 7 «Adrián González Revilla». Colectivo de Víctimas del Terrorismo. [Consulta: 10 setembre 2022].
* 1 2 3 4 RTVE. «Memoria de vida - Adrián González Revilla». [Consulta: 10 setembre 2022].
* 1 2 3 4 5 6 RTVE. «Memorias de vida - Ignacio Mateu Istúriz». [Consulta: 10 setembre 2022].
* 1 2 «Memoria de vida - Adrián González Revilla» (en castellà). Radiotelevisió Espanyola. [Consulta: 10 setembre 2022].
* ↑ «ETA». Gran Enciclopèdia Catalana. enciclopèdia.cat. [Consulta: 10 setembre 2022].
* 1 2 3 4 5 6 7 «26 de julio. Atentado con bomba-trampa contra la Guardia Civil». Guardia Civil. [Consulta: 10 setembre 2022].
* ↑ Mota Zurdo, 2021, p. 103 y 104.
* 1 2 Intxausti, Aurora. «Dos guardias civiles mueren en un atentado en Aretxabaleta» (en castellà). El País, 27-07-1986. [Consulta: 10 setembre 2022].
* ↑ Abascal, Alberto. «Homenaje al guardia civil asesinado Adrián González Revilla» (en castellà). Diario Palentino, 26-07-2022. [Consulta: 10 setembre 2022].
* ↑ Rodríguez, Jorge A. «Detenidos dos etarras en Francia con armas y explosivos para 10 atentados» (en castellà). El País, 11-02-2004. [Consulta: 10 setembre 2022].

## Bibliografia

* Mota Zurdo, David. «En el punto de mira: las víctimas de las Fuerzas y Cuerpos de Seguridad del Estado». A: Historia y memoria del terrorismo en el País Vasco: 1982-1994. II, 2021.